અને હા આ સરગમ બિલ્ડર્સ સુરત માં ચાલતા સુરત માનવ સેવા સમાજ સંઘ અને તેને સંલગ્ન ચાલતી છાયંડો સંસ્થા સાથે સંકળાયેલા છે અને અઢળક દાન તેમના તરફ્થી આ સંસ્થાને મળતુ રહે છે. વડગામ તાલુકાના કોદરામ ગામના વતની અને મનોજભાઈના પિતા શ્રી લવજીભાઈ પ્રજાપતિ અને મનોજભાઈએ પોતાની પેઢી ઉપરાંત વ્યક્તિગત રીતે પણ અનેક દાનની સરવાણી વહાવી છે.આવા મનોજભાઈ એ અમારુ તેમના સરગમ ભવનમાં ઉસ્માસભર સ્વાગત કર્યુ, ઘણી વખત કહેવાય છે કે લાગણીઓનું વર્ણન ન થઈ શકે તે તો અનુભવવાની વસ્તુ છે અને આ વતનના વ્યક્તિ પ્રત્યેના લાગણીના અનુભવો અમને સતત મનોજભાઈ સાથે રહ્યા ત્યા સુધી થતા રહ્યા.